Retningslinier for TalentLandsholdet

At blive udtaget til TalentLandsholdet er en stor anerkendelse af dine kompetencer som acrobat, dine gymnastiske færdigheder, dine evner til at befærde dig socialt i gymnastiksalen og uden for denne.

Den dag du får muligheden, til at blive en del af TalentLandsholdet, skal du nøje overveje om du vil afsætte tiden til fællestræningerne, opvisninger nationalt, rejser til konkurrencer internationalt, samt afsætte økonomi til dette. Det er vigtigt at du er afklaret med økonomi og tid, og dette i samarbejde med dine forældre og din træner.

Kontingent betaling i to rater. Første rate 15 oktober 1500,- og anden rate 15 januar 1000,-

Som dækker halleje, forplejning, udenlandske trænere til 2 af weekenderne.

Hvis vi vælger at få en fællesdragt vil der også blive udgifter dette, samt GymDanmark t-shirt.

Der vil fra teamet blive sat nogle datoer for hvornår vi forventer at rutinerne er klar. Datoerne for kommende sæson kan ses på Gymtranet.

**Vedr udtagelse.**

Deltagerne udtages som par eller trio. Der udtages på baggrund af deltagernes personlige kunnen, personlige færdigheder samt parrets eller trioens færdigheder.

Der vil også blive vurderet på den enkelte persons sociale kompetencer, samt gruppe dynamikken.

Ved udtagelsen vil der være træner fra hele landet, som er med til at komme med deres vurdering.

Udtagelse et år sikrer ikke automatisk udtagelse året efter.

Vedr. deltagelse ved træninger.

Det forventes, at som udtaget acrobat, at du deltager i alle de træninger der bliver planlagt. Skulle det ske at du ikke kan deltage, skal der gives besked 14 dage før træningen. Ved evt. sygdom, gives der ligeledes besked til Finn Vander Hollænder.

Der skal tilmeldes og betales via GymDanmarks hjemmeside.

Ingen anden betalingmåde kan accepteres.

Der skal påregnes 5 weekend træninger pr. år, ud af dem er 4 weekender med overnatning.

Klubtræner deltager ikke i træningerne, kun de obligatoriske som er nævnt i næste afsnit.

Vedr. deltagelse ved konkurrencer i udlandet.

Der vil blive arrangeret deltagelse ved arrangementer i udlandet. Ved disse arrangementer deltager landsholdgymnasterne som et samlet hold, ikke som et foreningshold.

Der kan indbydes trænere eller evt. forældre som hjælpere til holdets ture.

Andre trænere/forældre, der har lyst til at overvære holdets deltagelse ved arrangementer, skal selv sørge for de praktiske arrangementer og deltager ikke som en del af holdets tur.

**Krav til foreningen**

Har du som forening en rutine på holdet, er det et krav at der mindst deltager en træner samt en rutine fra foreningen på vores kursus som afholdes 2 gange i denne sæson. Det forventes også at I som forening/træner holder jer opdateret på FB gruppen, hvor I kan følge jeres rutine/rutiners udvikling og hvilke opgaver de har at arbejde med.

**Vedr. brug af landsholdets navn.**

Trænerne alene står for de arrangementer, hvor landsholdets navn kan bruges.

Vedr sponsorater, har hver landsholdsdeltager sin egen GymDamark t-shirt. Forstået således, at her er det tilladt, at få trykt reklamer på og hermed modtage sponsorat. Så er det op til hver enkelt, hvilke sponsorater som acrobaten nu kan få.

Til gengæld må der på landsholdstræningsdragten kun være logo fra GymDanmark.

**Hvad kan I forvente fra os**

I kan forvente et team som vil gøre alt for, at jeres deltagelse på holdet, bliver fyldt med ny læring, fyldt med venskab på kryds af foreningerne, at I får indsigt i, at når vi arbejder sammen, øger det muligheden for at blive bedre.

Fra hver samling vil I modtage enten en lille video, billeder eller skrivelse med det som vi gerne vil have at I skal arbejde med til næste gang vi ses.

Der er oprettet en fangruppe på FB og instagram, således at andre foreninger kan følge med i hvad vi foretager os på holdet.

Ved hver weekend samling, bliver der afsat tid til hver gruppe for individuel samtale, hvor I kan sige alt det I har på hjertet.

**Til sidst, men vigtigt**

Det forventes,at du som acrobat, jer som forældre og dig som træner, har gennemlæst retningslinierne og at alle kan nikke ja, for punkterne i dokumentet.

Når dokumentet er læst skrives der under neden for, på at man har læst og er indforstået med ovennævnte.

Mvh landsholdsteamet for sports acrobatik.

Acrobat Forældre Foreningstræner

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_